Rolf Erik Tveten

Rolf Erik Tveten (født 14. november 1987 i Ålesund) er en norsk sivilingeniør og politiker (H).

Fra juni 2012 var Tveten ansatt som rådgiver og taleskriver for Høyres leder Erna Solberg, og fortsatte i tilsvarende stilling for Solberg ved Statsministerens kontor fra regjeringsdannelsen i oktober 2013 til juli 2015. I 2015 gikk Tveten til en stilling som ledelseskonsulent i Boston Consulting Group i Oslo.

Tveten var 1. nestleder i Møre og Romsdal Unge Høyre 2005–2006, leder i Ålesund Unge Høyre i 2006, leder i Sør-Trøndelag Unge Høyre 2007–2008, medlem av Unge Høyres sentralstyre 2008–2012 og 1. nestleder i Unge Høyres sentralstyre 2010–2012.

Han er utdannet sivilingeniør i industriell økonomi og teknologiledelse fra NTNU fra 2012.

Referanser 

Politiske rådgivere fra Høyre
Politiske rådgivere i Regjeringen Solberg
Unge Høyres ledelse
Vararepresentanter til Stortinget
Norske sivilingeniører
Alumni fra NTNU
Personer fra Ålesund kommune